RFK Stadium

RFK Stadium (Robert F. Kennedy Memorial Stadium) on baseball- ja jalkapallostadion Yhdysvaltojen pääkaupungissa Washingtonissa. Stadionilla pelaa kotiottelunsa sekä Yhdysvaltojen jalkapallon pääsarjan Major League Soccerin joukkue D.C. United. 

RFK Stadiumin istumakapasiteetti on yli 56 000 katsojapaikkaa. Stadion oli alun perin nimeltään D.C. Stadium, mutta se nimettiin uudelleen edesmenneen senaattorin Robert F. Kennedyn mukaan vuonna 1969. Amerikkalaisen jalkapallon ammattilaisliiga NFL:n joukkue Washington Redskins pelasi kotiottelunsa vuosina 1961-1996 RFK Stadiumilla. Stadionia käytettiin myös vuoden 1994 jalkapallon maailmanmestaruuskilpailujen yhtenä näyttämönä.

Stadionin ympäristössä on myös ollut vuonna 2002 väliaikainen moottorirata American Le Mans Series -sarjan kilpailuun.

Yhdysvaltain amerikkalaisen jalkapallon stadionit
Yhdysvaltain baseballstadionit
Yhdysvaltain jalkapallostadionit
Jalkapallon maailmanmestaruuskilpailut 1994
Kesäolympialaiset 1996
American Le Mans Series -radat
Washingtonin (DC) rakennukset ja rakennelmat
Washingtonin (DC) urheilu